o
Tervetuloa, Marie Licciardo. Miten voit? - Hyvin, kiitos.
Olet vierailulla Suomessa.
Miten tulit alunperin lähteneeksi Suomeen?
Millainen oli ensivierailusi?
Kävin täällä ensi kertaa kahdeksan vuotta sitten.
Tulin Elli Kukkolan kutsumana.
Tapasin hänet eräässä kokouksessa Australiassa.
Profetoin hänelle.
Hän otti vastaan profetian sanan.
Hän palasi Suomeen. Herra alkoi toimia monella tavalla.
Sen tähden hän kirjoitti ja kutsui minut käymään.
Kolme kuukautta myöhemmin tulin.
Hän oli järjestänyt tilaisuuksia seurakunnissa.
Kaikki järjestelyt olivat valmiina. Se oli ihanaa.
Käyt puhumassa tilaisuuksissa tiukalla aikataululla.
Millaisen vaikutelman olet saanut Suomen seurakunnan tilasta?
Suomen seurakunta janoaa nähdä Jumalan.
Se haluaa Pyhää Henkeä.
Se ymmärtää, miten tärkeä Pyhä Henki on seurakunnalle.
Tämä pätee kaikkiin kirkkokuntiin.
Tämä ei koske vain tiettyjä kirkkokuntia.
Kuulin, että tulit uskoon, kun olit 3.
Miten se tapahtui?
Olin roomalais-katolisessa kirkossa. Katselin rakennusta.
Kirkossa kerrottiin Jeesuksesta.
Aikuiset puhuivat, että minut pistetään kouluun tuohon kirkkoon.
Se oli ihanaa. Sain kuulla Jeesuksesta.
Se oli mahtavaa.
Kävin koulua ja sain samalla kuulla Jeesuksesta.
Minua kiinnosti vain Jeesus.
Eräänä päivänä tapahtui jotakin abbedissan kanssa.
Pikkuveljen kanssa oli ongelmia.
Sen vuoksi isä otti meidät pois tuosta kirkosta.
Meidät vietiin anglikaaniseen kirkkoon.
Samaan aikaan minut vietiin baptistikirkkoon.
Siellä sain kuulla lisää evankeliumia.
Baptistit tutkivat ahkerasti Jumalan Sanaa.
Siitä lähtien aloin ymmärtää uskonasioita paremmin.
Koska tajusit, että elämässäsi on Jumalan kutsu?
Jumala kutsui sinut palvelutyöhön.
Tunsin Jeesuksen baptistien opetuksen kautta.
En tuntenut Pyhää Henkeä.
Sain Pyhän Hengen kasteen vasta vanhempana.
Kun sain Pyhän Hengen kasteen, -
aloin heti evankelioida.
Se tapahtui heti, kun sain kokea tuon ihanan asian.
Pyhästä Hengestä tuli Sanan opettaja.
Siitä kaikki alkoi.
Siitä lähtien olen ollut evankelista.
Toimit nykyään profeettana.
Miten se alkoi? Miten ovi avautui?
Olin seurakunnassa, jossa oli apostoleja, -
profeettoja, evankelistoja, pastoreita ja opettajia.
He olivat hyvin profeetallisia. He rohkaisivat profetoimaan.
Eräs apostoli sanoi: -
"Ne, jotka haluavat olla esirukoilijoita, nouskaa ylös."
Siitä lähtien Pyhä Henki alkoi opettaa minua.
Profetoimiseen liittyy monenlaista opeteltavaa.
Profeetanvirka edellyttää valmistautumisjaksoa.
Siihen tarvitaan kokemusta myös muista palvelumuodoista.
Siten voimme kokea Jumalan Sanan täyteyden.
Minusta tuli pastori. Se valmisti minua profeetanvirkaan.
Voisitko kertoa kokemuksiasi, -
jotka ovat olleet merkittäviä työssäsi?
Olen ymmärtänyt, että monesti elämän kokemukset -
tulevat Jumalalta.
Meidän on monta kertaa mentävä tulen läpi.
Millaisten tulien läpi sinä olet kulkenut?
Olen evankelioinut ja todistanut kaduilla -
Brisbanen kaupungissa.
Kiersimme kaupungin katuja.
Tapahtui monia ihmeitä.
Ihmiset saivat parantua. Monet parantuivat syövästä.
Herra toteuttaa Sanansa.
Hän toimii sen mukaan, mitä Sanassa sanotaan.
Sanassa sanotaan: "Laita kätesi sairaiden päälle. He paranevat."
"Aja ulos pahoja henkiä."
Kun toimimme Sanan mukaan, Pyhä Henki on kanssamme.
Pyhä Henki meissä tulee esiin kauttamme.
Me vähenemme. Hän kasvaa.
Kun palvelemme ja rakastamme ihmisiä, -
kun näemme lähimmäisemme hädän, -
silloin Pyhä Henki ja armolahjat alkavat toimia.
Muistatko, koska ensimmäisen kerran rukoilit ihmisten puolesta -
ja profetoit ihmisille?
Tajusit, että profetoit ja että Jumala käyttää sinua.
Muistatko vielä?
Aloin profetoida ihmisille.
Kerran profetoin naiselle.
Eräs pastori kuuli sen.
Hän sanoi: "Tuo kaikki on oikein."
"Tarvitset vain nauhurin."
"Taltioi kaikki profetiat nauhalle."
Tapahtui muita asioita, kun olin Timoteus-työssä.
Tämä työmuoto varusti ihmisiä palvelutyöhön.
Tilaisuuteen tuli Vernon Falls -niminen profeetta.
Hän sanoi, että minusta tulee profeetta.
Hän profetoi minulle.
Profetia siis vahvistettiin eri kokouksissa eri henkilöiden kautta.
Sanottiin, että olen esirukoilija ja profeetta.
Kutsu vahvistettiin eri yhteyksissä.
Kävin samalla monissa tilaisuuksissa ja seminaareissa, -
joissa opettivat Bill Hammond ja muut profeetalliset henkilöt.
Minun puolestani rukoiltiin.
Minulle profetoitiin, että minusta tulee profeetta.
Tämä kerrottiin minulle.
Silloin australiansuomalaiset alkoivat toimia.
Seurakunnassa oli viisi tuhatta jäsentä.
He alkoivat järjestää tilaisuuksia.
Silloin tapasin myös Elli Kukkolan.
Millaisena näet Jumalan Sanan aseman, -
kun toimitaan profeetallisessa tehtävässä?
Miten tärkeää on tutkia Jumalan Sanaa säännöllisesti?
Annan profetioita henkilöille tai seurakunnalle vain, -
jos ne ovat Raamatun mukaisia.
Raamattu on tärkein Sana.
Se on kaiken perusta.
Me julistamme ja opetamme Sanaa.
Mutta me myös profetoimme.
Sana on olennainen osa kaikessa.
Profetioiden täytyy nojata Jumalan Sanaan.
Profetioita nousee esiin usein saarnoissa.
Meillä saattaa olla sellainen vaikutelma, -
että profetia alkaa aina sanoilla "Näin sanoo Herra".
Voiko yksittäinen saarna olla profeetallinen?
Kyllä. Pyhä Henki toimii uskovassa.
Pyhä Henki voi vaikuttaa julistajassa.
Pyhä Henki voi antaa ilmestystietoa Jumalan Sanasta.
Julistaja tai opettaja on saattanut laatia saarnan rungon.
Siitä nousee profeetallinen sanoma.
Kävin neljä vuotta raamattukoulua.
Opiskelin Jumalan Sanaa.
Tutustuin myös muihin palvelutehtäviin.
Pystyin ymmärtämään, miten muut toimivat.
Juurruin tiukasti Jumalan Sanaan.
Tiesin, että tärkeintä oli tutkia Sanaa ja toimia sen mukaan.
Ihmiset haluavat aina kuulla henkilökohtaisia profetioita.
On kiinnostavaa kuulla profetioita omasta elämästä -
tai saada ratkaisuja ongelmiin.
Näetkö siinä mitään vaaraa, -
että haetaan henkilökohtaisia profetioita?
Ihminen itse tietää ratkaisut ongelmiinsa.
Emme jakele vastauksia.
Me vain avaamme tien Jumalan Sanalle.
Kun ihminen ammentaa Jumalan Sanasta, -
ihminen voi itse löytää ratkaisun Pyhän Hengen avustuksella.
Pyhä Henki on jokaisessa uskovassa.
Herra toteuttaa Sanansa.
Kun profetia tulee, se on jo valmiina ihmisen sydämessä.
Hänellä on jo ratkaisu. Se on Jeesus.
Se on jo olemassa.
Herra johdattaa ja ohjaa henkilöä ongelman ratkaisun suuntaan.
Henkilöä täytyy tukea ymmärtämään, -
että ensin täytyy katsoa, millainen Herra hänellä on.
Siitä löytyy monia vastauksia.
Millaisena näet profeetan palvelutehtävän yleisesti?
Jos kyse ei ole pelkästään henkilökohtaisista profetioista, -
mikä on profeetan tehtävä?
Profeetta voi rohkaista, lohduttaa ja rakentaa.
Profeetta voi myös nuhdella, -
mutta sen täytyy olla lempeää ja armollista.
Muiden ei välttämättä tarvitse tuntea asiaa.
Se aiheuttaa halua parannukseen tai elämänmuutoksen.
Ihminen haluaa silloin ojentautua Sanan mukaan.
Sitten on sanomia kokonaisille kansakunnille.
Tiettyjen henkilöiden täytyy olla kuulemassa tällaista profetiaa.
Kun profetia tulee esiin, paikalla täytyy olla tiettyjä ihmisiä.
Kun profetoi seurakunnassa, pastori tai seurakunnan johtaja ovat läsnä.
He voivat arvioida profetian.
Jos profetia on tarkoitettu kansakunnalle, -
paikalla täytyy olla tiettyjä henkilöitä, -
jotka pystyvät arvioimaan profetiaa ja tallettamaan sen.
Ellei profetia mene oikeille korville ja oikeille ihmisille, -
profetia menee hukkaan.
Muistutan vielä, että Jumalan sana ei palaa tyhjänä takaisin.
Sana toteutuu aina, koska Kaikkivaltias on sen takana.
Jos henkilö ei ole oikeassa ympäristössä, -
Jumala ei anna hänelle profetiaa kansakunnasta.
Millaisena näet vastaamisen tarpeen?
Täytyykö henkilön vastata profetiaan?
Täytyy. Timoteuskirjeessä puhutaan käsien päälle panemisesta, -
silloin kun profetoidaan.
Profetia vaatii aina sodankäyntiä.
Profetia voidaan kirjoittaa ylös.
Jos sitä ei kirjoiteta, Pyhä Henki, Jeesus palauttaa sen mieliin.
Jos sana on kirjoitettuna, sen puolesta täytyy rukoilla.
Täytyy uskoa, että Jumala toteuttaa sanansa.
Aina ei voi olla kovin varma profetiasta.
Ajan oloon Pyhä Henki alkaa toimia voimakkaasti.
Tulokset alkavat näkyä.
Herra toteuttaa sanansa.
Niin sen täytyy olla. Herra sen tekee, ei ihminen.
Vanhan testamentin profeetat -
kutsuivat kansaa parannuksen- tekoon ja pyhitykseen.
Entäpä nykyään?
Uuden testamentin profeetan täytyy tuoda esiin Jumalan Sanaa.
Siitä seuraa parannuksentekoa.
Pyhä Henki ilmoittaa uskovan tai jopa ei-uskovan kautta -
tietoa Jumalan persoonasta.
Jumala on pyhä, vanhurskas Jumala.
Hän ei suvaitse mitään muuta kuin vanhurskautta ja pyhyyttä.
Sitten ihminen alkaa ymmärtää, -
että Jumala on pyhä.
Hän alkaa tarkastella elämäänsä.
Pyhä Henki alkaa nostaa esiin asioita.
Seuraa parannuksentekoa, vanhurskautta ja pyhyyttä.
Pyhyys merkitsee erottautumista.
Se saa aikaan muutoksen.
Lisäksi henkilössä vapautuu jokin asia, -
jota hän on ehkä kantanut jo pitkään.
Se saa aikaan myös paranemisia.
Herra on Parantajamme.
Joskus parannuksenteko on parasta, mitä joku voi tehdä.
Kun ihminen tekee parannuksen, joskus jopa vanhoista asioista, -
hän pystyy päästämään irti ja luovuttamaan asian Herralle.
Herra pystyy näin ojentamaan lastaan rakkaudellisesti.
Herra kasvattaa lastaan.
Mehän olemme hänen lapsiaan.
Lapsi tajuaa toimia toisin.
On paljon parempi toimia oikein.
Lapsi alkaa haluta toimia oikein.
Jos ihminen pelkästään katuu tekosiaan, -
hän saattaa joutua katumisen ja lankeamisen kierteeseen.
Ihmisen on ymmärrettävä muuttaa käytöstään.
Kadun, pyydän anteeksi, annan anteeksi, -
mutta miten toimin vastedes?
Jumalan Sana tarjoaa tietenkin oikeanlaista opetusta.
Ihminen saa oikeanlaista opetusta, ja hänen koko elämänsä muuttuu.
Vanhan testamentin profeetat eivät olleet pidettyjä yhteisöissään.
Mietitäänpä esimerkiksi Jeremiaa tai Jesajaa.
He kärsivät tietyllä tavalla huonosta yleisöstä.
Ihmiset eivät vastanneet heidän sanomiinsa.
Profeetat julistivat, mutta ihmiset eivät ottaneet vastaan.
Profeetat eivät olleet kovin pidettyjä.
Mehän elämme tavallaan Uuden testamentin ajassa.
Täytyykö meidän aikamme profeettojen kärsiä samasta?
Pyhä Henki ei asunut pysyvästi Vanhan testamentin profeetoissa.
He eivät myöskään tunteneet Kirjoitusten koko kaanonia.
Meillä on täydellinen kaanon.
Voimme opiskella ja tutkia.
Olen huomannut profetoimisesta erään seikan.
Vaikka profetian saaja suuttuisi tai vastustaisi profeettaa, -
myöhemmin kaikki muuttuu.
Minulle on sanottu: "Tämä ei ole oikein. En pidä tästä."
Emme aina pidäkään profetioista.
Myöhemmin he ovat sanoneet: "Näin oli oikein."
Sillä hetkellä olen nähnyt, miten Herra alkaa toimia.
Puhutaanpa hetken Suomesta.
Olet käynyt Suomessa kahdeksan vuoden ajan.
Onko Suomessa ja Suomen seurakunnissa tapahtunut muutoksia?
Suomen seurakunta janoaa Jumalan Sanaa.
Ihmiset haluavat tulla kokouksiin.
He haluavat osallistua, ovathan he seurakunta.
Suomen seurakunta menee eteenpäin sillä tavalla, -
että se janoaa yhä enemmän Pyhää Henkeä.
Se on erittäin hyvä merkki.
Kun ihmiset tuovat esiin asioita elämästään, -
se on hyvä ominaisuus seurakunnassa.
Kun ihmiset tulevat tilaan, jossa heidän ongelmansa paljastuvat -
ja niitä pystytään käsittelemään. Se on hyvä asia.
Se tarkoittaa, että Herra toteuttaa tahtonsa.
Näen, että Suomi on muuttumassa.
Koko maailma on muuttumassa.
Kaikki muuttuu ja järjestyy tiettyjen ihmisten vallan alle.
Tämä tulee näkyviin hyvin pian.
Uskon, että nälkä Herraa kohtaan lisääntyy rajusti.
Mitä Henki sanoo Suomen seurakunnalle juuri nyt?
Mihin meitä kutsutaan?
Henki sanoo: "Uppoutukaa Kirjoituksiin."
Lukekaa Herran Sanaa.
Lukekaa Raamattua!
Näin sanoo elävän Jumalan Henki: "Lukekaa Sanaani!"
"Tulkaa Sanakseni. Tehkää kuten Sanassa sanotaan."
Se on hyvin tärkeää.
Kerron esimerkin. Olin käymässä asianajotoimistossa.
Siellä oli paljon kirjoja.
Sanoin Herralle: "Juristi osaa kaikki nuo kirjat."
Hän sanoi: "Niin. Entäpä kaikkien kirjastojen kirjat?"
"Niissä on miljardeja kirjoja."
"Sinun tarvitsee osata vain yksi kirja."
"Riittää, kun tutkit yhtä kirjaa."
Meillä on paras professori. Olemme Kristuksen yliopistossa.
Olemme Jumalan yliopistossa. Professorina toimii Pyhä Henki.
Hän opettaa meille viisautta ja ymmärrystä, -
joka on paljon suurempaa kuin inhimillinen viisaus.
Se on paljon voimakkaampaa.
Kaikki Pyhän Hengen opetus tulee Jumalan Sanan kautta.
Uusi testamentti on vain pieni osa Raamattua.
Kannattaa hankkia pieni Uusi testamentti.
Sitä voi pitää laukussa tai taskussa.
Silloin sitä voi lukea, kun on matkan päällä.
Pyhä Henki auttaa elämään Sanan todeksi arkielämässä.
Tällä hetkellä on tärkeintä tutkia Raamattua -
ja antaa Pyhän Hengen opettaa.
Se on Pyhän Hengen koulua.
Voisimme nyt hieman esitellä profeetallista palvelutyötäsi, -
jotta ihmiset näkevät, miten profeetallisuus toimii.
Kutsumme tänne nyt TV:n johtajan Martti Ojareksen.
Voit rukoilla hänen puolestaan.
Herra Jeesus, me kiitämme ja ylistämme Sinua.
Jätämme koko elämämme Sinun ohjaukseesi.
Kiitos Pyhä Henki läsnäolostasi.
Kiitos, Herra Jeesus.
Herra näyttää, että olet kulkenut pitkän tien.
Tie on johtanut sinut tähän paikkaan.
Elämässäsi on ollut paljon tapahtumia.
Herra näyttää sinulle, -
että Hän pitää huolta paljon enemmästäkin.
Hän huolehtii sinusta ja perheestäsi.
Tarvitset Herran huolenpitoa.
Herra näyttää, että tarvitset aivan erityisiä esirukoilijoita.
Hän tulee asettamaan nämä ihmiset.
Suomennos: Marianne Tenetz